বিএআরসির সেবা প্রক্রিয়া সহজীকরণ তালিকা

**১। অনলাইন ভেন্যূ বুকিং**

**বিএআরসিতে বিভিন্ন রিসোর্স/ভেন্যূ যেমন: অডিটোরিয়াম, কনফারেন্স রূম, ট্রেনিং রূম, কম্পিউটার ল্যাব ইত্যাদি রয়েছে যা অফিসিয়াল সভা, সেমিনার, সিম্পোজিয়াম, কর্মশালা, প্রশিক্ষণ ইত্যাদি প্রয়োজনে ব্যবহৃত হয়। বিএআরসির নিজস্ব বা ভিন্ন প্রতিষ্ঠান কর্তৃক সভা/সেমিনার আয়োজনে রিসোর্স/ভেন্যূসমূহ ব্যবহার করতে হলে আগাম বুকিং দেয়ার প্রয়োজন হয়। সেমতে বুকিং এর বর্তমান অবস্থা জানা এবং বুকিং রিকুয়েস্ট পাঠানোর পর দ্রুততম সময়ে অনুমোদনের অবস্থা জানা জরূরী। বুকিং এর অবস্থা, বুকিং রিকুয়েস্ট এবং অনুমোদন প্রক্রিয়া অটোমেশন করার ফলে দ্রুত পুরো প্রক্রিয়া সম্পন্ন করা সম্ভব হচ্ছে। সেবাটি ইন্টারনেট ব্রাউজার এর মাধ্যমে সরাসরি** <http://archive.barcapps.gov.bd> **ওয়েবলিংক ব্যবহার করে অথবা বিএআরসির ওয়েবসাইট** [www.barc.gov.bd](http://www.barc.gov.bd) **হতে নির্দ্দিষ্ট লিংক (ভেন্যূ বরাদ্দ) ব্যবহার করেও অভিগমন করা যাবে।** **সেবাটি অনলাইন হওয়ায় সর্বস্তরের ব্যবহারকারী সার্বক্ষনিকভাবে, কম সময়ে, বিনামূল্যে এবং সশরীরে উপস্থিতি ছাড়াই সেবা গ্রহণ করতে পারছে।**

**২। নার্সভূক্ত প্রতিষ্ঠানে চলমান গবেষণা কার্যক্রম মনিটরিং সহজীকরণ –চলমান**

**বিএআরসি’র অর্থায়নে নার্স-ভুক্ত বিভিন্ন গবেষণা প্রতিষ্ঠানে পরিচালিত গবেষণা কর্মসূচীর মান উন্নয়নে বিএআরসি থেকে বছরে একবার পরীবিক্ষণ করা হয়ে থাকে। প্রতি বছর রবি মৌসুমের শেষ দিকে বিএআরসি’র বিজ্ঞানী/কর্মকর্তা সমন্বয়ে কয়েকটি পরীবিক্ষণ দল গঠন করা হয় এবং পরীবিক্ষণ পরিকল্পপনা প্রণয়ন করা হয়। পরিকল্পপনা অনুযায়ী বিভিন্ন দল তাদের জন্য নির্দিষ্ট এলাকায় মাঠ পরিদর্শনের মাধ্যমে গবেষণা কর্মসূচী পরীবিক্ষণ করে থাকে। উল্লেখ্য যে পরীবিক্ষণ দলের সদস্যদের, তাদের জন্য নির্ধারিত প্রকল্প, প্রকল্পের পিআই বা প্রকল্প এলাকা সম্মন্ধে কোন পুর্ব ধারণা থাকে না। দল গঠনের পর পরীবিক্ষণ দলকে তাদের নির্ধারিত প্রকল্প বিষয়ে বিভিন্ন তথ্য, প্রকল্প প্রস্তাব, তথ্য সংগ্রহ ফরমেট ইত্যাদি সংগ্রহ করতে হয়। এতে অযথা সময় ব্যয় হয় এবং কখনও কখনও** Information gap **থাকে। কোন কোন গবেষণা কর্মসূচি সারা বছর ধরে চলতে থাকে। এসব কর্মসূচি বছরে একবার মাঠ পরিদর্শন করে যথাযথভাবে পরীবিক্ষণ করা সম্ভব হয় না। ফলে যে সব প্রকল্প যথাযথ পরীবিক্ষণ এর আওতায় আসছে না সেখানে গবেষণার মান ব্যহত হচ্ছে সেই সাথে সরকারের অর্থ ও সময়ের অপচয় হচ্ছে। এসকল অসুবিধা দূর করার লক্ষ্যে অনলাইন প্রজেক্ট মনিটরিং সিস্টেম তৈরির উদ্যোগ নেয়া হয়েছে।**

**৩। সারের বিনির্দেশ প্রক্রিয়া সহজীকরণ**

**বিএআরসি’র ওয়েবসাইটে সারের মান নির্ধারণের জন্য আবেদন ফরম দেয়া হয়েছে। ফলে সংশ্লিষ্ট উপকারভোগী সশরীরে বিএআরসি’তে না এসে অনলাইনে আবেদন পত্র সংগ্রহ করতে পারছে।**